ERW โกยรายได้โรงแรมพุ่ง! ดันงบ Q1/66 พลิกกำไรทะลุ 238 ล้าน
ERW โกยรายได้โรงแรมพุ่ง! ดันงบ Q1/66 พลิกกำไรทะลุ 238 ล้านบาท จากงวดเดียวกันปีก่อนขาดทุนสุทธิ 313 ล้านบาท
ERW โกยรายได้โรงแรมพุ่ง! ดันงบ Q1/66 พลิกกำไรทะลุ 238 ล้านบาท จากงวดเดียวกันปีก่อนขาดทุนสุทธิ 313 ล้านบาท
15 พ.ค. 2566

บริษัท ดิ เอราวัณ กรุ๊ป จำกัด (มหาชน) หรือ ERW รายงานผลการดำเนินงานไตรมาส 1 สิ้นสุดวันที่ 31 มีนาคม 2566
 
สำหรับไตรมาส 1/66 ภาพรวมผลการดำเนินงานยังคงเติบโตอย่างต่อเนื่อง โดยมีปัจจัยสนับสนุนหลักจากการเติบโตอย่างเด่นชัดของอุตสาหกรรมการท่องเที่ยวของประเทศไทย โดยในไตรมาส 1/66 มีนักท่องเที่ยวต่างชาติเดินทางเข้าประเทศไทยจำนวน 6.5 ล้านคน เติบโตร้อยละ19 จากไตรมาส 4/65 และร้อยละ 1,202 จากไตรมาส 1/65 ส่งผลให้โดยภาพรวมผลการดำเนินงานในไตรมาส 1/66 ของทั้งกลุ่มโรงแรมในประเทศไทยและฟิลิปปินส์ ยังคงเติบโตอย่างต่อเนื่องจากไตรมาสก่อนหน้า
โดยรายได้เฉลี่ยต่อห้องพักเติบโตร้อยละ 4 จากไตรมาส 4/65 จากการเติบโตทั้งอัตราการเข้าพักและค่าห้องพักเฉลี่ยในไตรมาส 1/66 บริษัทฯ บันทึกรายได้รวมจากการดำเนินงานเท่ากับ 1,753 ล้านบาท เติบโตร้อยละ175 เมื่อเทียบกับไตรมาส 1/65 และเติบโตร้อยละ 1 เมื่อเทียบกับไตรมาส 4/65